Sex er dejligt, og det flyder med kropsvæsker. Der er ret godt styr på, hvad det er for nogle væsker, der er i spil, men der er et hængeparti, når det gælder sprøjteorgasmen. For hvor kommer den store mængde væske fra, når kvinden når sit klimaks og væder partneren, lagnet eller gulvet?

Det mysterium synes et fransk hold af gynækologer fra blandt andet Hopital Cochin i Paris at have løst efter, at de er gået grundigt videnskabeligt til værks hos syv kvinder med en hyppig tendens til sprøjteorgasme i forbindelse med masturbation eller samleje. Væsken kommer tilsyneladende fra kvindens blære, som tømmes, når kvinden når det plaskvåde klimaks. Det er med andre ord urin og dermed en ufrivillig vandladning.

DOKUMENTATIONLæs om forskningsresultatet i The Journal of Sexual Medicine